Beyonce i ka dhuruar personelit të hotelit bileta për shfaqjet e saj si një falënderim për kujdesin e treguar ndaj saj gjatë këtij turneu.
Biletat me vlerë të madhe iu dorëzuan punëtorëve në hotelin "Corinthia" të Londrës, ku ajo po qëndron gjatë koncerteve të saj.
Ylli i muzikës pop, e cila bëri një performancë në stadiumin e "Tottenham Hotspur" të enjten, është duke qëndruar në suitën mbretërore, në të cilën 20 mijë euro kushton vetëm një natë.
Por, përveç pagesës së tarifës së lartë të dhomës, ajo i ka dhënë bakshish shërbyesit të saj, shefit personal dhe bileta VIP që kushtojnë afro 900 euro.
Një burim tha: "Beyonce është vërtet e ëmbël dhe shumë e këndshme për të gjithë rreth saj, kështu që gjithmonë dëshiron të falënderojë njerëzit që kujdesen për të".
"Ata janë kujdesur për të gjatë kohës që ajo ka qenë në Mbretërinë e Bashkuar, kështu që ajo i trajtoi ata me disa nga biletat më të mira që mund të merrni".
"Është hoteli i saj i preferuar, kështu që ajo kërkoi e-mail-et e stafit për t'i falënderuar personalisht".
Beyonce do të jetë në turne deri në fund të shtatorit, me të fundit koncert në New Orleans.